ŽIVOTOPIS

Ime i prezime: Snježana Habuš Rončević
Datum rođenja: 27.12.1964. Zadar, Hrvatska

Obrazovanje: 1971.g.-1978.g. - Osnovna škola “Krsto Ljubičić”, Arbanasi, Zadar
1978.g.-1982.g. - Srednjoškolski centar “Juraj Baraković Zadar i srednja glazbena
školsa”Blagoje Bersa” Zadar

1983./84.g.- 1987./88.g. Glazbena Akademija u Sarajevu, Bosna i Hercegovina, Teoretski odjel

Dvije diplome na teoretskom odjelu - nakon treće godine studija iz kolegija metodike glazbene nastave s temom “Počeci i razvoj muzičkog života u Zadru”, rujan 1986.g. mentorica dr.sc. Selma Ferović te nakon četvrte godine studija iz kolegija metodike glazbene nastave s temom “Stavovi i interesi mladih prema sadržajima estetske grupe predmeta u osnovnoj i srednjoj školi”, listopad 1988.g., mentorica dr.sc. Selma Ferović

Ustanova zaposlenja: Sveučilište u Zadru, Odjel za izobrazbu učitelja i odgojitelja, dr.F.Tuđmana
24 I, Zadar

Zaduženja na Odjelu: Glazbeni praktikum, Glazbena kultura s metodikom, Zborno pjevanje Zvanje: Nastavno-viši predavač

Matični broj znanstvenika: NZV 509146
Tel. 023 345 033
E-mail:  snjezana.roncevic@unizd.hr i  snjezanaroncevic@net.hr

Od povratka u Zadar odmah nakon diplomiranja u listopadu 1988.g. aktivno se uključujem u aktivnosti vezane za organizaciju glazbenog života u gradu: sudjelujem u radu pjevačkog društvu “Petar Zoranić” i Djevojačkom zboru “Blagoje Bersa” kao pjevačica, korepetitorica i voditeljica proba na ispomoći maestru Antunu Doličkom, bavim se pisanjem glazbenih kritika i osvrta za Muzičke večeri u Donatu kao dopisnik “Slobodne Dalmacije”, sudjelujem u organizaciji koncerata, Međunarodnih festivala zborova i Susretima dalmatinskih klapa.

Školske godine 1987./88. počinjem raditi na Srednjoškolskom centru “Juraj Baraković” na kolegijima Glazbene umjetnosti i Sviranja pri tadašnjijm usmjerenjima, a posebno na usmjerenju “suradnici u razrednoj nastavi”. Paralelno s tim poslovima radim i na Glazbenoj školi “Blagoje Bersa” gdje predajem solfegio i vodim Mali zbor.

Od akademske školske godine 1989/90. započinjem raditi kao vanjski suradnik za kolegij Sviranje na Filozofskom fakultetu u Zadru pri tadašnjem Zavodu za razrednu nastavu i Predškolski odgoj, a od 1.12.1995. sam u stalnom radnom odnosu kao stručni suradnik za kolegij Sviranje pri istom Zavodu.

Zavod za razrednu nastavu i predškolski odgoj transformirao se u akad. god. 1999./2000. u samostalnu Visoku učiteljsku školu gdje sam nakon provedenog natječaja za nastavno zvanje predavača izabrana 16.12. 1999. te nastavljam raditi na kolegiju Sviranje. Osnutkom Sveučilišta u Zadru (25.3. 2002.) Visoka učiteljska škola transformira se u Stručni odjel za izobrazbu učitelja i odgojitelja predškolske djece.	
Dana 19.01.2005. vijeće Muzičke Akademije, nakon objavljenog natječaja Sveučilišta u Zadru, u postupku davanja mišljenja kao ovlašteno stručno vijeće, na temelju izvješća stručnog povjerenstva u sastavu: red. prof. dr.sc. Pavel Rojko, kao predsjednik, red. prof. Josip Magdić kao član, i docent Tomislav Uhlik, kao član donosi mišljenje i odluku o ponovnom biranju u nastavno zvanje predavača za kolegij Sviranje.

Od 2007./08. predajem i kolegij Glazbenu kulturu s metodikom.

Dana, 11. 5. 2010. izabrana sam prvi put u nastavno zvanje i na radno mjesto višeg predavača za umjetničko područje, polje glazbene umjetnosti, grana glazbena pedagogija.
Dana, 10. 7. 2015. izabrana sam drugi put u isto nastavno zvanje i na radno mjesto višeg predavača za umjetničko područje, polje glazbene umjetnosti, grana glazbene pedagogije.

IZVJEŠĆE	O  NASTAVNOM  RADU

Nastava na kolegiju Sviranje i Glazbeni prektikum odvija se u putem predavanja te nakon toga se vježbe izvode u grupama od najviše 15 studenata, gdje svaki student mora imati svoj instrument kojeg donosi na nastavu.

Za potrebe Glazbenog praktikuma napisala sam skriptu Osnove glazbene teorije. Predavanja se održavaju i u obliku power-point prezentacija.

Od akad.god. 2007/08. na Odjelu za Predškolski odgoj predajem Glazbenu kulturu s metodikom.

Nastava na završnim godinama studiranja odvija se i u predškolskim ustanovama gdje se održavaju probna i ispitna ogledna predavanja iz kolegija Metodika glazbene kulture.

Aktivno sudjelujem u radu na programu uvođenja “Bolonjskog procesa” na izradi programa trogodišnjeg studija Predškolskog odgoja i petogodišnjeg studija za učitelje.

Od 2005/06. sam izabrana za voditeljicu Izvanrednog studija Predškolskog odgoja što obavljam i danas.

Aktivno sudjelujem u izradi plana i programa Specijalističkog studija za odgojitelje na kojem sam izradila silabuse za sve glazbene kolegije.

Pri Odjelu za izobrazbu učitelja i odgojitelja radim i sudjelujem u izradama završnih i diplomskih radova kao komentor i mentor.

Osnutkom Udruge odgojitelja “Maraške” Zadar u zajedničkoj organizaciji sa Odjelom za izobrazbu učitelja i odgojitelja, Sveučilišta Zadar održavam i dvije glazbene radionice “Metodičke obrade božičnih pjesama” i “Metodičke obrade uskrsnih pjesama”.

Studenti razredne nastave već godinama odlaze u Serdehel, Mađarsku, gdje provode aktivno sedam dana u nastavi održavajući satove svih predmeta, pa tako i glazbenog odgoja.

Moj odlazak u posjet školi u Serdehelju zajedno sa kolegama i studentima je bio od
10.-13.11.2011.

Zajedno sa kolegicom Marijom Obad koja radi na kolegijima prirode i društva te baštine organiziram terensku nastavu (Šibenik-Sinj,12.5.2010.; Betina-Murter, Šibenik, Visovac, Skradin, 6.5.2011.; Vid (in situ arheološki muzej), Eko-etno selo, Hercegovina, Međugorje i Marijansko Svetište u Međugorju, 11.5.2012.; Pag, Novalja,Lun, 13.5.2013., 7. 5. 2014. Krapina i Gornja Stubica.

Aktivno sudjelujem u organizaciji svih međunarodno-znanstvenih skupova koje organizira

Odjel za izobrazbu učitelja i odgojitelja,a posebno u organizaciji glazbenih događanja, koncerata (Vladimir Mlinarić, klavir, 26.4.2010. Ana Marija Vidović, klavir) te Otvorenih dana Sveučilišta-kulturne večeri studenata i nastavnika Sveučilišta u Zadru, 24.-26.1.2012.g. te u oraganizacijskom odboru za Masterclass za solo pjevače koje je u dva termina od 24-30.3. i 14-21.4.2014. održao bas-bariton Boris Martinović u suradnji sa Sveučilištom u Zadru.

Od akademske školske godine 2010./11. voditeljica sam Akademskog pjevačkog zbora i od tada aktivno sudjelujemu u organizaciji glazbenog djela Svečane sjednice u povodu Dana

Sveučilišta 25.ožujka te organiziram cijelovečernji koncert povodom proslave Dana te Svečane koncerte u povodu završetka akademske godine uključujući i promocija diplomanata koje redovito prate izvođenja akademskog pjevačkog zbora i dalmatinske muške studenske klape “Študia” čija sam osnivačica od 2012.g. kad se muški dio pjevača izdvojio iz zbora.
Od akademske školske godine 2013./14. radim i kao predavač na kolegiju Metodika umjetničkog područja pri Odjelu za pedagogiju, Sveučilišta u Zadru, Program za stjecanje nastavničkih kompetencija PN-Model B.

STRUČNA  DJELATNOST/ OBJAVLJENI  STRUČNI  ČLANCI

1.	O povijesti srednjevjekovne glazbe grada Zadra. U Živa baština (2000.g.) Zadar: Visoka učiteljska škola, str.105-119 

2.	Utjecaj učitelja/odgajatelja na kvalitetan razvoj djece i mladih ( s Ivankom Novosel i 

Ivanom Prskalom). U Djetinjstvo, razvoj i odgoj(2003.), Sveučilište u Zadru, Stručni odjel za izobrazbu učitelja i odgajatelja predškolske djece, str. 181- 193

3.	Teorijski pristup problemu estetskog doživljaja glazbene nastave. U Zbornik radova (2002), Visoka učiteljska škola u Zadru, str. 75-80. 

4.	Glazbeni doživljaj u ranom predškolskom odgoju djeteta, (s Ivankom Novosel). U Zbornik radova 3 (2003) Zadar, Sveučilište, Stručni odjel za izobrazbu učitelja i odgajatelja predškolske djece, str. 151-160. 

5.	Važnost kontinuiranosti nastave glazbene kulture u osnovni i srednjim školama sa studijima razredne nastave i predškolskog odgoja – Dijete, odgajatelj i učitelj. Sveučilište, Zadar (2004), str. 
279-290. 

6.	K određenju pojma glazbe i njenoj biti-iskustva iz prakse - Magistra Iadertina, Sveučilište u Zadru, Odjel za izobrazbu učitelja i odgojitelja (2006.), str. 97.-103. 

7.	Skripta: Osnove glazbene teorije za kolegij Sviranje i Glazbeni praktikum, Zadar, 2007., 55 stranica 

8.	Utjecaj glazbe na stvaralaštvo djece - Glas i glazbeni instrument u odgoju i obrazovanju - Tekstovi sa specijaliziranih umjetničko-znanstvenih skupova: Glas i glazbeni instrument u procesu edukacije odgojitelja i učitelja, 2007., Glas i glazbeni instrument u procesu edukacije učenika i studenata, 2008., Mogućnosti glazbenog izražaja u procesu edukacije učenika i studenata, 2009., Zagreb, Učiteljski fakultet Sveučilišta u Zagrebu i Evropski centar za napredna i sustavna istraživanja, Zagreb 2010., str.116-130. 

9.	Slušanje glazbe i poticanje dječjeg glazbenog stvaralaštva u predškolskoj dobi – Međunarodno znanstveno stručni skup Dijete i estetski izričaji, Sveučilište Zadar, Odjel za izobrazbu učitelja i odgojitelja, Zadar, Pedagogische Hochschule Eisenstadt, Odsjek za kroatistiku i slavistiku Filozofskog fakulteta Sveučilišta u Pečuhu, Znanstveni zavod Hrvatska u Mađarskoj, Kazalište lutaka Zadar, 2011. 

10.	Suvremene metode učenja ranog glazbenog odgoja u predškolskom razdoblju s talentiranom djecom - Metodika rada s talentiranim učenicima, Zbornik radova s međunarodne znanstvene konferencije „Metodika rada s talentiranim učenicima, Univerzitet Novi Sad, Subotica, 
2011., Republika Srbija, str. 418-430. 

11.	Metafizičko-etički elementi u glazbi kao sredstvo odgoja i obrazovanja, Zbornik radova Pedagogija, obrazovanje i nastava, 2. Međunarodna znanstvena konferencija, Fakultet prirodoslovno - matematičkih i odgojnih znanosti, Sveučilište u Mostaru, 2013., str. 300-305, sv. I 

12.	Glazbena škola u Zadru, Stoljeća zadarskog školstva, Zbornik radova sa Međunarodnog znanstvenog skupa u povodu pedesete godišnjice učiteljskog studija u Zadru, 2013., izdanje 2015., rad u štampanju 

13.	Uloga suvremenog odgojitelja u glazbenom odgoju predškolske djece, Časopis Magistra Iadertina 2015., Sveučilište u Zadru, Odjel za izobrazbu učitelja i odgojitelja, rad u tisku 

SUDJELOVANJA NA SKUPOVIMA

1.	U radu stručnog skupa učitelja razredne nastave održanom u Dubrovniku 12. i 13. siječnja 2000.g. s temom «Važnost uporabe glazbala u nastavi glazbene kulture od 1. do 3. razreda osnovne škole « 

2.	U radu stručnog skupa učitelja razredne nastave održanom u Dubrovniku 7. rujna 2000. s temom « Uporaba glazbala u 1. razredu osn. šk.» 

3.	Na Prvom stručno-okruglom stolu profesora glazbenih kolegija sa Sveučilišta i Visokih Učiteljskih škola Hrvatske za kolegije Metodika glazbene kulture, Glazbenu kulturu i Sviranje održanom 11. i 12. travnja 2002.g. pri Visokoj učiteljskoj školi Pula 

4.	Na Drugom stručno-okruglom stolu profesora glazbenih kolegija sa Sveučilišta i Visokih Učiteljskih škola Hrvatske za kolegije Metodika glazbene kulture, Glazbenu kulturu i Sviranje održanom 4. listopada 2002.g. pri Učiteljskoj Akademiji Sveučilišta u Zagrebu 

5.	Međunarodni-znanstveno-stručni skup „Prema novom kurikulumu u odgoju i obrazovanju", Zadar - Benkovac, 20.-21- svibnja 2005. - "Upotreba električnog klavira Clavinove CVP Yamaha i njegova primjena u nastavi glazbenog praktikuma", autori: Snježana Habuš Rončević, prof. i studenti Dinko Habuš i Domagoj Čačić-Arapović 

6.	Međunarodni stručno-znanstveni skup New Perspectives in Quality developmentof higher education, Glas i glazbeni instrument u procesu edukacije odgojitelja i učitelja, 26. i 27. 10. 2007., mjesto održavanja je Sveučilište u Zadru, u organizaciji Učiteljskog fakulteta Sveučilišta u Zagrebu i Evropskog centra za napredna i sustavna istraživanja, Zagreb 

7.	Glazbena radionica i predavanje "Metodička obrada uskrsnih pjesama, u organizaciji Odjela za izobrazbu učitelja i odgojitelja, Sveučilište u Zadru" i Udruga odgojitelja Maraška, Zadar, svibanj 2008. 

8.	Umjetničko-znanstveni skup Glas i glazbeni instrument u procesu edukacije učenika i studenata, 14.-16.11.2008., mjesto održavanja je Sveučilište u Zadru, u organizaciji Učiteljskog fakulteta Sveučilišta u Zagrebu i Evropskog centra za napredna i sustavna istraživanja, Zagreb 

9.	Glazbena radionica i predavanje "Metodička obrada božičnih pjesama, u organizaciji Odjela za izobrazbu učitelja i odgojitelja, Sveučilište u Zadru i Udruga odgojitelja Maraška, Zadar, prosinac 2008. 

10.	ECNSI-2009., The third International conference on Advanced and Systematic Research, 

Treći specijalizirani umjetničko znanstveni skup, Glas i glazbeni instrumet u odgoju i obrazovanju - Mogućnosti glazbenog izražaja u procesu edukacije učenika i studenata, 12.-14. studenog 2009., mjesto održavanja je Sveučilište u Zadru, u organizaciji Učiteljskog fakulteta Sveučilišta u Zagrebu i Evropskog centra za napredna i sustavna istraživanja, Zagreb 

11.	Sudjelovanje na Prvom međunarodnom umjetničko-znanstvenom simpoziju o zborskoj umjetnosti, pjevanju i glasu ARS CHORALIS 2010, u organizaciji Hrvatske udruge zborovođa i Međunarodnog zborskog instituta od 8.-10.4.2010., Zagreb 

12.	Dijalog umjetnosti, Kunstdialog – Interkulturelles Projekt PH Burgenland – Universitat 

Zadar, Pedagoška visoka škola Željezno-Sveučilište Zadar, Odjel za izobrazbu učitelja i odgojitelja od 13.-15. listopada 2010. 

13.	Međunarodna znanstvena konferencija „Metodika rada s talentiranim učenicima, Univerzitet Novi Sad, Subotica 23.-25.9.2010., Republika Srbija 

14.	Međunarodno znanstveni stručni skup Dijete i estetski izričaji, Sveučilište Zadar, Odjel za izobrazbu učitelja i odgojitelja, Zadar, Pedagogische Hochschule Eisenstadt, Odsjek za kroatistiku i slavistiku Filozofskog fakulteta Sveučilišta u Pečuhu, Znanstveni zavod Hrvatska u Mađarskoj, Kazalište lutaka Zadar, 13. i 14.5.2011., 

Izlaganje: Slušanje glazbe i poticanje dječjeg glazbenog stvaralaštva u predškolskoj dobi 

15.	Sudjelovanje na Drugom međunarodnom umjetničko-znanstvenom simpoziju o zborskoj umjetnosti, pjevanju i glasu ARS CHORALIS, u organizaciji Hrvatske udruge zborovođa i Međunarodnog zborskog instituta od12.-14.4.2012., Zagreb 

16.	Međunarodna znanstvena konferencija „Pedagogija, obrazovanje i nastava“, u zajedničkoj organizaciji Fakulteta Prirodoslovno-matematičkih i odgojnih znanosti Sveučilišta u Mostaru, Filozofskog fakulteta Univerziteta u Novom Sadu, Učiteljskog fakulteta Sveučilišta u Zagrebu, 

Mostar, Bosna i Hercegovina, 21.-23.3.2013. 

17.	Pohađanje stručnog usavršavanja visokoškolskih nastavnika PSU – Modul: Kvalitetno obrazovanje u trajanju od 10.10. 2013. do 25. 11. 2013. 

18.	Međunarodni znanstveni skup u povodu pedesete godišnjice učiteljskog studija u Zadru, Stoljeća zadarskog školstva, 21.-23.11.2013., Sveučilište Zadar 

19.	Stručni skup 19. Dani predškolskog odgoja, Splitsko-dalmatinske županije Mirisi djetinjstva, 20.i 21.11.2013., Imotski, Hotel “Zdilar“ 

20.	Seminar za voditelje klapa i klapske pjevače, Primjena znanosti o glasu i tehnologije u poučavanju pjevanja, klapska stilistika i pedagogija, predavač mr.sc. Bojan Pogrmilović, 25.-27.10.2013., Klub studenta Sveučilišta u Zadru 

21.	Sudjelovanje na Trećem međunarodnom simpoziju za korusologiju, Zborska umjetnost – glas – pjevanje, ARS CHORALIS 2014, u organizaciji Hrvatske udruge zborovođa i Međunarodnog zborskog instituta od 24.-26.4.2014., Zagreb 

22. Sudjelovanje na Međunarodnom znanstvenom skupu „Književnost, umjetnost, kultura između dviju obala Jadrana“ u organizaciji Odjela za talijanistiku Sveučilišta u Zadru i Biograd na moru od 23.-25.10.2014.

23.	Glazbena radionica i predavanje "Metodička obrada božićnih pjesama, u organizaciji Odjela za izobrazbu učitelja i odgojitelja, Sveučilište u Zadru i Udruga odgojitelja Maraška, Zadar, prosinac 2014. 

24.	Članica ocjenjivačke komisije na Međužupanijskoj smotri folklora "Benkovac u susret Božiću 2014." 20. 12. 2014., Benkovac 

Svi navedeni radovi kvalificiraju je za izvođenje nastave.
Godina zadnjeg izbora u znanstveno-nastavno ili nastavno zvanje: 2015., viša predavačica.